Eesti teadusfoto võistlus

Eesti teadusfoto võistlus on teaduse tegemist ja jäädvustamist populariseeriv fotovõistlus, mida peetakse Vikipeedias.

2015. aastal laienes see Euroopa teadusfoto võistluseks ja 2017. aastal ülemaailmseks võistluseks Wiki Science Competition.Madli Leikop: "Teadusfoto ületab inimsilmale seatud piire" Õpetajate Leht, 17. veebruar 2017.

2023. aastal peeti võistlust kümnendat korda."Vikipeedia ootab teadusfotosid ja teadusartikleid" ERR Novaator, 7. november 2023

Selle kõrvale on loodud ka artiklivõistlus "Teadus Vikipeediasse".

 Ajalugu 
Esimene teadusfotovõistlus peeti 2006. aastal (fotode kogumine hakkas pihta juba 2005Eesti Teadusfoto 2005 Estonian World Review, 23.12.2005). 2006. aasta võistlusele esitati 231 fotot"Toimus Eesti esimene teadusfotode võistlus" Eesti Päevaleht, 10. märts 2006. ja 2007. aasta võistlusele 128 fototteadus.ee: Teadusfoto võistluse võiduõhtu (27.03.2008) ilm.ee.. Mõlemal aastal korraldas seda teadusajakirjanik Tiit Kändler MTÜ TeadusTeave kaudu."Eesti Teadusfoto 2007" Delfi Forte, 27. september 2007.

Võistluse taaselustas 2011 vikipedist Ivo Kruusamägi."Tartus selgusid parimad teadusfotod" Tartu Postimees, 21. november 2011. Seda korraldati Wikimedia Eesti egiidi all ning pilte hakati korjama rahvusvahelisse failivaramusse Wikimedia Commons."Selgusid Eesti parimad teadusfotograafid" ERR Teadus, 21. november 2011 Kokku esitati võistlusele 280 fotot. Konkurss toimus ka 2012 (kui korjati 267 fotot)"Galerii: Eesti parimad teadusfotod 2012" Delfi Forte, 03.12.2012. ja 2013"Galerii: Eesti parimad teadusfotod 2013" Novaator, 16. detsember 2013. (kui korjati 133 fotot). Seejärel hakati võistlust pidama üle aasta.

2015. aastal toimus see osana üleeuroopalisest võistlusest European Science Photo Competition,"Selgusid aasta parimad Eesti teadusfotod" Tartu Ülikool, 25.01.2016. kus osales üle 2200 fotograafi 40 riigist ligi 10 000 võistlustööga. Eesti teadusfoto konkursile laekus seejuures 207 fotot 33 autorilt.

Võistlus ja selle korraldaja Ivo Kruusamägi pälvisid 2016. aastal Eesti teaduse populariseerimise konkursil teise preemia kategoorias "Teaduse ja tehnoloogia populariseerimine audio-visuaalse ja elektroonilise meedia abil".Varasemad tulemused Eesti Teadusagentuur

2017. aastal laienes võistlus ülemaailmseks,"Galeriid: Eesti parimad teadusfotod 2017. aastal" ERR Novaator, 12. veebruar 2018 võistlejaid oli enam kui 2200 ning fotode arv ületas sel korral 10 000 piiri."FOTOD | Vaata, millised on Eesti parimad teadusfotod" Delfi Forte, 13. veebruar 2018

Eesti juutuuber ja teadusfotograaf Maxim Bilovitskiy on võitnud mittefotofailide kategoorias nii 2015. aasta Euroopa teadusfoto võistluse"Eestlaste ülesvõtteid tunnustati üleeuroopalisel teadusfotode võistlusel" ERR Novaator, 24. märts 2016 kui ka 2017. aasta ülemaailmse teadusfoto võistluse"Vaata võidutööd: Eesti teadusfotograaf võitis ülemaailmse teadusfoto võistluse" Delfi Forte, 05. november 2018. 2019. aasta võistlusel oli tema video üheks rahvusvahelisel võistlusel äramärgitud tööks. Samal 2019. aastal märgiti finaalis ära ka Lauri Kulpsoo, Tavo Romanni ja Lennart Lennuki fotod."Fotod: eestlased noppisid Vikipeedia fotovõistlusel mitu teist kohta" ERR Novaator, 3. september 2020.

2021. aastal laekus võistlusele 112 fotot ja lühivideot."Galerii: Vikipeedia teadusfoto konkursi võitjad" ERR Novaator, 29. jaanuar 2022. 2023 esitati võistlusele 75 fotot ja 6 videot ning 2025. aasta võistlusele esitasid 36 osalejat kokku 167 fotot."Galerii: selgusid teadusfoto 2025 konkursi võitjad" ERR Novaator, 16. jaanuar 2026

 Võitjad 
pisi|Teadusfoto 2015 lõpetamine Tartu tähetornis. Tavo Romann (vasakul) auhinda vastu võtmas
 2006 – Ivar Jüssi
 2007 – Heiti Paves"Eesti teadusfoto konkurss ootab võistlustöid" ERR Novaator, 04.11.2021
 2011 – Timo Palo (II koht Heiti Pavesele ja III koht Tauno Erikule)
 2012 – Toomas Jagomäe (parima teadusfoto preemia läks Tavo Romannile)
 2013 – Heiti Paves
 2015 – Tavo Romann
 2017 – Kertu Liis Krigul
 2019 – Tavo Romann
 2021 – Peeter Paaver
 2023 – Enno Merivee"Selgusid Vikipeedia teadusfoto ja teadusartikli võistluse võitjad" ERR Novaator, 29. jaanuar 2024
 2025 – Janek Lass

Aastatel 2011–2013 võitsid aasta teadusfotograafi auhinna parima fotoseeria autorid. 2015. aasta võistlusel võeti kasutusele eri kategooriad (inimesed teaduses, mikroskoobipildid, pildiseeriad, üldkategooria, muud meediafailid). 2019. aastal lisati looduspiltide kategooria ja 2021. aastal astronoomia. Lisaks on igal aastal välja antud eriauhindu.

 Näitused 
Eesti teadusfoto võistluse parimatest piltidest on mitmel korral kokku pandud rändnäitused.

Näiteks "Eesti parimad teadusfotod 2015 & 2017" koondas 2015. ja 2017. aastal toimunud teadusfotokonkursi parimaid töid ning oli üleval muuhulgas Tallinna teletornisNäitus "Eesti parimad teadusfotod 2015 & 2017" kultuur.info, Tartu Ülikooli füüsika instituudisEesti parimad teadusfotod 2015 & 2017 Physicumi galeriis Tartu Ülikooli füüsika instituut ja Tallinna TehnikaülikoolisWikimedia Eesti teadusfoto näitus Tallinna Tehnikaülikooli koduleht, 8. detsember 2021..

 Žürii 
Eesti teadusfoto võistluse žüriisse on kõige pikemalt kuulunud Jaak Kikas ja Ivo Kruusamägi (2011–2025 ehk üheksal korral). Aastatel 2012–2025 on žürii töös osalenud Urmas Tartes, 2012–2021 Arko Olesk ja 2017–2025 Ulvar Käärt.

 Pilte 

 Vaata ka 
 Teadusfotograafia
 Vikipeedia:Teadusfoto
 Wiki Loves Monuments
 Wiki Loves Earth

 Viited 

Välislingid

Rahvusvahelise võistluse koduleht

Kategooria:Fotokonkursid
Kategooria:Eesti teadus
Kategooria:Eesti fotograafia